দুর্নীতিগ্রস্ত রাষ্ট্রীয় ব্যাংকগুলোকে মূলধন সহায়তা বাবদ দুই হাজার কোটি টাকা দিতে চাচ্ছে না অর্থ বিভাগ। অর্থ বিভাগ থেকে বলা হয়েছে, প্রতি বছর মূলধন ঘাটতি মেটানোর জন্য এসব ব্যাংককে হাজার হাজার কোটি টাকা দেয়া হচ্ছে। কিন্তু তাতে ব্যাংকগুলোর আর্থিক অবস্থার কোনো পরিবর্তন হচ্ছে না। তাই প্রতি বছর ব্যাংকগুলোর চাহিদামাফিক অর্থ দেয়ার কোনো যৌক্তিকতা নেই। কারণ এই অর্থ জনগণের, এ ক্ষেত্রে জবাবদিহিতার একটি ব্যাপার রয়েছে। অর্থ মন্ত্রণালয় সূত্রে এ তথ্য জানা গেছে। উল্লেখ্য, সর্বশেষ পরিসংখ্যান অনুযায়ী রাষ্ট্রীয় ব্যাংকগুলোতে খেলাপি ঋণ রয়েছে সাড়ে ৩৭ হাজার কোটি টাকা।